Document ID: 32006D0403

RÅDETS AFGØRELSE
af 25. april 2006
om fastlæggelse af Fællesskabets holdning til forslaget om ændring af tillæg A til den europæiske konvention om beskyttelse af hvirveldyr, der anvendes til forsøg og andre videnskabelige formål
(2006/403/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 175, stk. 1, sammenholdt med artikel 300, stk. 2, andet afsnit,
under henvisning til forslag fra Kommissionen, og
ud fra følgende betragtninger:
(1)
Fællesskabet er part i den europæiske konvention om beskyttelse af hvirveldyr, der anvendes til forsøg og andre videnskabelige formål (1), i det følgende benævnt »konventionen«.
(2)
Konventionens tillæg A indeholder tekniske retningslinjer for opstaldning og pasning af dyr.
(3)
Rådets direktiv 86/609/EØF af 24. november 1986 om indbyrdes tilnærmelse af medlemsstaternes love og administrative bestemmelser om beskyttelse af dyr, der anvendes til forsøg og andre videnskabelige formål (2) gennemfører konventionen, herunder tillæg A, i EF-lovgivningen, undtagen visse aspekter, bl.a. vedrørende dyr, der anvendes i undervisningsøjemed.
(4)
Fællesskabet er part i ændringsprotokollen til konventionen (3), som fastsætter en forenklet procedure for ændring af konventionens tillæg.
(5)
I henhold til konventionens artikel 31, som ændret ved ovennævnte ændringsprotokol, træder ændringer af tillæg A i kraft 12 måneder efter, at de er vedtaget med to tredjedeles flertal blandt parterne under en multilateral høring, medmindre en tredjedel af parterne har gjort indsigelser.
(6)
Da der ikke findes nogen specifik bestemmelse vedrørende Fællesskabets særlige situation, forventes både Fællesskabet og dets medlemsstater, til forskel fra hvad der er tilfældet i andre miljøaftaler, at afgive stemme. I det omfang tillæg A også omfatter spørgsmål, der falder under medlemsstaternes kompetence, bør Kommissionen og de medlemsstater, der er parter i konventionen, under den fjerde multilaterale høring samarbejde snævert for at sikre enhed i Fællesskabets internationale repræsentation.
(7)
Det reviderede tillæg A er godkendt af den arbejdsgruppe, der forbereder parternes fjerde multilaterale høring.
(8)
Det reviderede tillæg bør godkendes -
TRUFFET FØLGENDE AFGØRELSE:
Eneste artikel
Under den fjerde multilaterale høring, der finder sted blandt parterne i den europæiske konvention om beskyttelse af hvirveldyr, der anvendes til forsøg og andre videnskabelige formål, støtter Kommissionen på Fællesskabets vegne vedtagelsen af et revideret tillæg A til konventionen, som indeholder retningslinjer for opstaldning og pasning af dyr.
Udfærdiget i Luxembourg, den 25. april 2006

Labels: 7
5
6